Diari Oficial de la Generalitat Valenciana


Sumari del DOGV 4892, del 26-11-2004 (2004/12499)

Informació pública de l'alternativa tècnica del programa per al desenvolupament de l'actuació integrada en la unitat d'execució número 28 UER del Pla General d'Ordenació Urbana de Castelló de la Plana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12615


Organisme emissor
:   Gestora Urbana Municipal de Castelló, SA

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada en la unitat d'execució número 28 UER del Pla General d'Ordenació Urbana de Castelló de la Plana. [2004/A12001]
  
Les mercantils que subscriuen, Gestora Urbana Municipal de Castelló, SAU, i Ricardo Peris, SL., qui, en cas de resultar adjudicatàries, es constituiran en Unió Temporal d'Empreses sota l'emparament de la Llei 18/1982, de 26 de maig, han procedit a dipositar en l'Ajuntament de Castelló de la Plana, l'alternativa tècnica del programa per al desenvolupament d'una actuació integrada en la unitat d'execució número 28 UER del Pla General d'Ordenació Urbana de l'esmentada ciutat, d'acord amb la memòria del programa i avantprojecte d'urbanització redactat a instància de les mercantils que subscriuen, amb domicili respectiu a Castelló de la Plana, plaça Jutge Borrull, 30 y Quadra Borriolench, 41, y pla de reforma interior de millora de la esmentada unitat.
  
De conformitat amb el procediment simplificat previst a l'article 48 de la Llei Reguladora de l'Activitat Urbanística i la resta de normativa aplicable, els anteriors documents es sotmeten a informació pública en la Notaria de Joaquín Serrano Yuste, plaça Cardona Vives, 10, a Castelló de la Plana (tel. 134 57 72 99), durant un termini de 20 dies hàbils
  
Qualsevol persona podrà sol·licitar en la notaria susdita que l'acta de dipòsit i protocol·lització se li exhibisca en aquest termini des de la publicació del present anunci al Diari Oficial de la Generalitat Valenciana. També, en eixe mateix termini, podran consultar la documentació en l'Ajuntament de Castelló de la Plana i presentar, davant d'ell, al·legacions o alternatives tècniques en competència durant el termini de 20 dies hàbils. Si durant els primers 10 dies hàbils d'informació pública, qualsevol persona es compromet a presentar una alternativa tècnica substancialment diferent de l'original, prestant garantia per a això, el termini inicial de 20 dies hàbils quedarà prorrogat en 20 dies hàbils addicionals.
  
Acabat el citat termini de 20 dies hàbils, quedarà obert un nou termini de cinc dies hàbils per a la presentació de proposicions juridicoeconòmiques, transcorregut el qual, el dia següent hàbil, es procedirà a l'obertura de pliques en l'Ajuntament, obrint-se un nou termini de consultes i al·legacions que es prolongarà durant els 10 dies hàbils següents a l'acta d'obertura.